Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Ченемдик укуктук актылардын долбоорлорун коомдук талкуулоонун бирдиктүү порталында ченемдик укуктук актылардын долбоорлорун жайгаштыруу жана талкуулоо тартиби жөнүндө**

**Жобону бекитүү тууралуу**

Ченем чыгаруу ишинин сапатын жогорулатуу жана жарандардын республикалык жана жергиликтүү маанидеги мыйзамдарды, чечимдерди талкуулоого жана кабыл алууга катышууга конституциялык укуктарын ишке ашыруу максатында, «Кыргыз Республикасынын Өкмөтү жөнүндө» Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

 1. Ченемдик укуктук актылардын долбоорлорун коомдук талкуулоонун бирдиктүү порталында ченемдик укуктук актылардын долбоорлорун жайгаштыруу жана талкуулоо тартиби жөнүндө Жобо шул токтомдун тиркемесине ылайык бекитилсин.

 2. Бирдиктүү портал өндүрүштүк эксплуатациялоо режимине 2022-жылдын 1-январдан баштап кире тургандыгы белгиленсин.

 3. Кыргыз Республикасынын Юстиция министрлиги:

 1) Бирдиктүү порталды колдонуу үчүн мамлекеттик органдардын жана жергиликтүү өз алдынча башкаруу органдарынын кызматкерлерин окутуу боюнча кошумча чараларды көрсүн;

 2) Бирдиктүү порталдын жанылыктар блогуна жайгаштыруу үчүн иштелип чыгуучу айрыкча маанилүү ченемдик укуктук актылардын долбоорлору жөнүндө маалымат берүү графигин иштеп чыксын жана мамлекеттик органдарга жиберсин;

 3) калкты жана ченем жаратуучу субъекттерди Бирдиктүү порталда маалымдоо боюнча ишти улантсын.

 4. Кыргыз Республикасынын министрликтери, мамлекеттик комитеттери жана административдик ведомстволору:

 1) Кыргыз Республикасынын иштелип чыгуудагы ченемдик укуктук актылардын долбоорлорун Өкмөтүнүн расмий сайтына жарыялангандан кийин Бирдиктүү порталга жайгаштырууну камсыз кылышсын;

 2) ушул токтомдун 1-пункту менен бекитилген Ченемдик укуктук актылардын долбоорлорун коомдук талкуулоонун бирдиктүү порталында ченемдик укуктук актылардын долбоорлорун жайгаштыруу жана талкуулоо тартиби жөнүндө Жобонун тартибин милдеттүү түрдө сакташсын;

 3) Бирдиктүү порталдын жаңылыктар блогуна жайгаштыруу үчүн иштелип чыгуудагы айрыкча маанилүү ченемдик укуктук актылардын мамлекеттик жана расмий тилдердеги долбоорлору жөнүндө маалыматты Кыргыз Республикасынын Юстиция министрлиги бекитүүчү графикке ылайык жиберишсин.

 5. Ченем жаратуучу субъекттерге иштелип чыгуудагы ченемдик укуктук актылардын долбоорлорун Бирдиктүү порталга жайгаштырууну камсыздоо сунушталсын.

 6. Мөөнөттү бузгандыгы жана Бирдиктүү порталда жайгаштырылган ЧУАнын долбоорлоруна келип түшкөн комментарийлерге жоопторду бербегендиги үчүн министрликтердин, мамлекеттик комитеттердин жана администрациялык ведомстволордун жетекчилеринин жеке жоопкерчилиги белгиленсин.

 7. Ушул токтомдун 3-пунктунан башкалары 2022-жылдын 1-январында күчүнө кирет, ал эми 3-пункту расмий жарыяланган күндөн тартып күчүнө кирет.

 8. Ушул токтомдун аткарылышын контролдоо Кыргыз Республикасынын Министрлер Кабинетинин экспертиза жана укуктук камсыздоо бөлүмүнө жүктөлсүн.

**Кыргыз Республикасынын**

**Министрлер Кабинетинин**

**Тѳрагасы**